Eebbeheen wuxuu ku billaabay suuraddan ammaantiisa iyo siduu u abuurey cirka iyo dhulka, iyo mugdiga iyo nuurka, dadkana ka ahaysiiyey dhoobo (aabbahood Aadan), muddana u yeelay mana habboona in wax lala caabudo, ama la shakiyo, waana Ilaaha xaqa ah ee cirka waxa ku sugan iyo Ilaaha xaqa ah ee dhulka waxa ku sugan, ogna qarsoodiga dadka iyo muujiskooda iyo waxay kasbanba, waxayna aayaduhu adkayn Ilaahnimada Eebbe iyo awooddiisa iyo xaqnimadiisa mudan yahay mahad, cibaado iyo raacidda sharcigiisa.
